પાલિકાના ચોપડે 150 કરોડના રહેઠાણ અને કોમર્શિયલ વેરા બાકી પડી રહ્યા હતા અને તેમાંથી 104 કરોડ રૂપિયા માત્ર રહેઠાણના વર્ષોજૂના વેરા હતા. પાલિકાએ વર્ષો બાદ રૂા.25 હજારથી વધુ રકમના વેરાના બાકીદારોની વોર્ડ મુજબ યાદી બનાવી હતી અને 6000 મિલકતધારકોની મિલકતો ટાંચમાં લઇને હરાજી કરવાની ચીમકી આપી હતી. આ પૂર્વે 14 હજારથી વધુ વોરંટની બજવણી કરી દેવામાં આવી હતી અને તેમાંથી 25 હજાર રૂપિયાથી વધુ રકમના બાકીદારોની યાદી અલગથી તારવી હતી.